Κεφτέδες φούρνου με σάλτσα κουρκουμά
Ένα πολύ ωραίο ορεκτικό για το γιορτινό (και όχι μόνο) τραπέζι είναι αυτοί οι κεφτέδες που μας έφτιαξε ο Λευτέρης Λαζάρου αντλώντας έμπνευση από τον Τρελαντώνη της Πηνελόπης Δέλτα.
600 γρ. κιμάς μοσχαρίσιος, από ελιά , 500 γρ. κιμάς χοιρινός, 2 αυγά, 100 γρ. τριμμένη φρυγανιά, 10 γρ. φύλλα μαϊντανού, ψιλοκομμένα , 2 γρ. ξερός δυόσμος, τριμμένος, 3 γρ. φρέσκα φύλλα δυόσμου, ψιλοκομμένα, 100 ml ελαιόλαδο, 10 γρ. αλάτι, 2 γρ. λευκό πιπέρι, φρεσκοτριμμένο, 100 ml ελαιόλαδο, 350 γρ. κρεμμύδια ξερά, ψιλοκομμένα , 100 γρ. καρότα, ψιλοκομμένα, 1 φύλλο δάφνης, 5 γρ. φρέσκο θυμάρι, 150 γρ. λευκό ξηρό κρασί, 55 γρ. βούτυρο αγελάδας + 15 γρ. επιπλέον, για το τελείωμα , 2 γρ. κουρκουμάς , 200 ml νερό, 3 γρ. αλάτι, 1 γρ. πιπέρι λευκό, φρεσκοτριμμένο , 7 ml χυμός λεμονιού
Για να φτιάξουμε κεφτέδες φούρνου με σάλτσα κουρκουμά, αρχικά προθερμαίνουμε τον φούρνο στους 180°C. Στρώνουμε με λαδόκολλα ένα μεγάλο ταψί.Βάζουμε όλα τα υλικά για τους κεφτέδες σε ένα μπολ και ζυμώνουμε καλά με τα χέρια μας μέχρι να φτιάξουμε ένα ομογενοποιημένο μείγμα. Πλάθουμε κεφτεδάκια βάρους περίπου 40 γρ. το καθένα, τα αραδιάζουμε στο ταψί και φουρνίζουμε. Ψήνουμε για 20 λεπτά.Σε μια κατσαρόλα ζεσταίνουμε το ελαιόλαδο σε μέτρια φωτιά και σοτάρουμε τα κρεμμύδια, τα καρότα, τη δάφνη και το θυμάρι για 2-3 λεπτά, μέχρι να μαλακώσουν τα λαχανικά. Σβήνουμε με το κρασί και μαγειρεύουμε για 3-4 λεπτά, μέχρι να εξατμιστεί το αλκοόλ. Ρίχνουμε τα 55 γρ. βούτυρο, τον κουρκουμά και το νερό και ανακατεύουμε. Το αφήνουμε να πάρει βράση, μετριάζουμε τη θερμοκρασία και βράζουμε τη σάλτσα για περίπου 10 λεπτά, μέχρι να σωθούν τα περισσότερα υγρά της. Αποσύρουμε από τη φωτιά, την αφήνουμε να κρυώσει λίγο και την πολτοποιούμε στο μπλέντερ. Ρίχνουμε το αλατοπίπερο και, χωρίς να σταματήσουμε το χτύπημα, προσθέτουμε τον χυμό λεμονιού και τα 15 γρ. βούτυρο μέχρι να γίνει μια εντελώς λεία σάλτσα. Αφήνουμε τη σάλτσα κουρκουμά να κρυώσει εντελώς και τη σερβίρουμε μαζί με τους κεφτέδες.
Αυγά,Μοσχαρίσιος κιμάς,Χοιρινός κιμάς